കുന്നംകുളത്ത് ഭാവന തിയറ്റര് റോഡില് രൂക്ഷമായ വെള്ളക്കെട്ട്വ്യാപാര സ്ഥാപനങ്ങളില് വെള്ളം കയറി കുന്നംകുളം: കനത്ത മഴയില് കുന്നംകുളം നഗരത്തിലെ ഭാവന തിയറ്റര് റോഡില് രൂക്ഷമായ വെള്ളക്കെട്ട്. ഇതുവഴിയുള്ള ഗതാഗതം നഗരസഭ അധികൃതരും നാട്ടുകാരും ചേര്ന്ന് തിരിച്ചുവിട്ടു.പുതിയ ബസ് സ്റ്റാന്ഡിന് സമീപമുള്ള റോഡില് വെള്ളക്കെട്ട് ശക്തമായതിനെ തുടര്ന്ന് സമീപത്തെ വ്യാപാര സ്ഥാപനങ്ങളിലും വെള്ളം കയറി. ഭാവന തിയറ്റര് മുതല് സബ്ട്രഷറി ഓഫീസ് വരെയുള്ള 20 ഓളം വ്യാപാര സ്ഥാപനങ്ങളിലാണ് വെള്ളം കയറിയത്. നഗരസഭയിലെ വടുതല വട്ടംപാട്ടം മേഖലയിലും ചാട്ടുകുളം മേഖലയിലും വെള്ളക്കെട്ട് രൂക്ഷമാണ്. വട്ടംപാടം കരിയന്തടത്ത് വെള്ളക്കെട്ട് രൂക്ഷമായതിനെ തുടര്ന്ന് കുടുംബങ്ങളെ മാറ്റിപ്പാര്പ്പിക്കാനുള്ള ശ്രമവും ആരംഭിച്ചു . നഗരസഭ ആരോഗ്യ വിഭാഗം പ്രവര്ത്തകര് രണ്ടു ഗ്രൂപ്പുകളായാണ് പ്രവര്ത്തനങ്ങള്ക്ക് നേതൃത്വം നല്കുന്നത്. പ്രതിരോധ ഏകോപന പ്രവര്ത്തനങ്ങള്ക്ക് കുന്നംകുളം താലൂക്ക് ഓഫീസില് 24 മണിക്കൂറും പ്രവര്ത്തിക്കുന്ന കണ്ട്രോള് റൂം സജ്ജമായതായി തഹസില്ദാര് അറിയിച്ചു. ഫോണ് : 04885 225700, 225200. ഇതിന് പുറമെ കാലവര്ഷക്കെടുതി പ്രവര്ത്തനങ്ങള് ഏകോപിപ്പിക്കുന്നതിന് വേലൂര് ഗ്രാമ പഞ്ചായത്തിലും ഫോണ്: 04885 285431 കടവല്ലൂര് ഗ്രാമപഞ്ചായത്തിലും ഫോണ്: 04885 280770 കണ്ട്രോള് റൂം പ്രവര്ത്തനമാരംഭിച്ചിട്ടുണ്ട്The post കുന്നംകുളത്ത് ഭാവന തിയറ്റര് റോഡില് രൂക്ഷമായ വെള്ളക്കെട്ട്വ്യാപാര സ്ഥാപനങ്ങളില് വെള്ളം കയറി first appeared on MalayalamExpressOnline.